భారతదేశంలో కంపెనీ పాలన
ఇంగ్లీష్ ఈస్టిండియా కంపెనీ ("కుంఫిణీ" అని తెలుగులో వ్యవహారం) "ద కంపెనీ ఆఫ్ మర్చంట్స్ ఆఫ్ లండన్ ట్రేడింగ్ ఇన్ టు ద ఈస్టిండీస్" అన్న పేరుతో 1600లో స్థాపించారు. భారతదేశంలో వారు 1611లో మొట్టమొదట భారతదేశపు తూర్పుతీరంలో మచిలీపట్నంలో ఫ్యాక్టరీ స్థాపించడంతో కాలు మోపారు. మొఘల్ పాదుషా జహంగీర్ నుంచి 1612లో సూరత్లో అటువంటి ఫ్యాక్టరీనే నెలకొల్పేందుకు అనుమతి సంపాదించారు. 1640లో విజయనగర పాలకుడు వేంకటపతి రాయల నుంచి ఆయన సామంతుడు దామెర్ల చెన్నప్ప నాయకుడి సహకారంతో అనుమతి పొంది మద్రాసులో మరో ఫ్యాక్టరీ కట్టుకున్నారు. సూరత్ కు సమీపంలోనే ఉన్న బొంబాయి ద్వీపం పోర్చుగీసు అవుట్ పోస్టుగా ఉండేది. పోర్చుగీసు రాజవంశీకురాలైన బ్రాగంజా కేథరీన్ ని  ఇంగ్లాండు రాకుమారుడు రెండవ చార్లెస్ కి ఇచ్చి వివాహం చేస్తున్నప్పుడు బొంబాయి ద్వీపాన్ని కట్నంగా బ్రిటీష్ సామ్రాజ్యానికి ఇచ్చారు, బ్రిటీష్ సామ్రాజ్యం నుంచి ద్వీపాన్ని కుంఫిణీ 1668లో లీజుకు తీసుకుంది. రెండు దశాబ్దాల అనంతరం గంగా నదీ డెల్టాలో కలకత్తాలో ఫ్యాక్టరీ నిర్మించారు. ఈ కాలంలోనే పోర్చుగీసు, డచ్చి, ఫ్రెంచి, డానిష్ వారు ఏర్పరిచిన వివిధ కంపెనీలు ఇలానే విస్తరిస్తూ ఉన్నాయి, పెద్ద ప్రాముఖ్యం లేకుండా భారత తీరంలో కంపెనీ కార్యకలాపాలను బట్టి భారత ఉపఖండంలో తర్వాత సుదీర్ఘ కాలం కుంఫిణీ పరిపాలిస్తుందని ఎవరూ ఊహించలేదు.
ఎస్టోనియా
ఎస్టోనియా ఆర్థికవ్యవస్థ ఒక పారదర్శక ప్రభుత్వ ఆర్థిక విధానాలు, అత్యున్నత ఆర్థికస్వేచ్ఛతో ఉపయోగించుకుంటూ ప్రపంచంలో 6 వ స్థానంలో అలాగే ఐరోపాలో 2 వ స్థానంలో కొనసాగుతుంది. చట్టం నియమం ఒక స్వతంత్ర, సమర్థవంతమైన న్యాయవ్యవస్థచే బలంగా ఉండిపోయింది. ఫ్లాట్ రేట్లు, తక్కువ పరోక్ష పన్నులు, విదేశీ పెట్టుబడులకు నిష్కాపట్యత, సరళీకృత వర్తక పాలన, సరళీకృత పన్ను వ్యవస్థ ఆర్థిక వ్యవస్థకు మద్దతునిస్తుంది. వరల్డ్ బ్యాంక్ గ్రూప్ 2017 " డూయింగ్ బిజినెస్ ఇండెక్స్ " ఆధారంగా ప్రపంచంలో 12 వ స్థానంలో ఉంది.ఆర్ధికాభివృద్ధిలో ఇది పొరుగున ఉన్న ఫిన్లాండ్, ఆస్ట్రేలియా, జర్మనీ, కెనడా, స్విట్జర్లాండ్లను అధిగమించింది. ఐటి రంగం మీద బలమైన దృష్టి చాలా వేగంగా, సరళమైన, సమర్థవంతమైన ప్రభుత్వ సేవలకు దారితీసింది. ఉదాహరణకి పన్ను రాబడిని దాఖలు చేయడానికి ఐదు నిమిషాల కంటే తక్కువ సమయం పడుతుంది. 98% బ్యాంకింగ్ లావాదేవీలు ఇంటర్నెట్ ద్వారా నిర్వహించబడతాయి. మాజీ సోవియట్ యూనియన్ దేశంగా ఉన్నప్పటికీ ఎస్టోనియాలో ట్రేస్ మ్యాట్రిక్స్ ప్రకారం ప్రపంచంలోనే మూడవ అతి తక్కువ వ్యాపార లావాదేవీలు ఉన్నాయి.